**PRIOPĆENJE ZA JAVNOST**

**BLIŽI SE ROK ZA PREDAJU GFI-a:**

**Fina poziva poduzetnike da ih predaju do 30. travnja 2023. godine**

S obzirom na to da se bliži **zakonski rok za** **predaju godišnjih financijskih izvještaja za statističke i druge potrebe za 2022. godinu**, Fina poziva sve poduzetnike da na vrijeme predaju svoje izvještaje te izbjegnu plaćanje kazne. Do ponedjeljka, 17. travnja 2023. godine, od ukupno **168.808 obveznika**, godišnji financijski izvještaj za 2022. godinu **predalo je njih 42.280**.

**Izvještaje je moguće dostaviti na sljedeće načine:**

* putem internetske [aplikacije RGFI](http://rgfi.fina.hr/IzvjestajiRGFI.web/main/home.jsp), uz korištenje digitalnog certifikata
* putem [online servisa za predaju dokumentacije](https://ospd.fina.hr/)
* poštom
* u [najbližu poslovnicu Fine](https://www.fina.hr/poslovnice)

**Detaljne informacije o predaji godišnjih izvještaja moguće je dobiti:**

* putem besplatnog telefona 0800 0080, od ponedjeljka do petka od 7:30 do 22 sata te subotom od 8 do 13 sati
* slanjem upita e-poštom, ovisno o sjedištu tvrtke: Osijek: [rgfi.os@fina.hr](mailto:rgfi.os@fina.hr), Rijeka: [rgfi.ri@fina.hr](mailto:rgfi.ri@fina.hr), Split: [rgfi.st@fina.hr](mailto:rgfi.st@fina.hr), Zagreb: [rgfi.zg@fina.hr](mailto:rgfi.zg@fina.hr),
* na stranici [www.fina.hr/predaja-financijskih-izvjestaja](http://www.fina.hr/predaja-financijskih-izvjestaja).

Za potrebe **javne objave** poduzetnici su obvezni godišnje financijske izvještaje predati **u roku od šest mjeseci**, a konsolidirane godišnje financijske izvještaje za javnu objavu **u roku od devet mjeseci** po isteku svoje poslovne godine.

Za nedostavljanje godišnjeg financijskog izvještaja i ostale dokumentacije propisana je **novčana kazna u iznosu od** **1.320,00 do 13.270,00 eura,** **a odgovornoj osobi u iznosu od 660,00 do 2.650,00 eura.**

Odgovore na najčešća pitanja i dodatne informacije možete pronaći na našim web stranicama: [RGFI: Česta pitanja i odgovori](https://www.fina.hr/rgfi/cesta-pitanja-i-odgovori) i [Predaja financijskih izvještaja](https://www.fina.hr/predaja-financijskih-izvjestaja).